Marko Belinelli
Marko Stefano Belinelli (itāļu: Marco Stefano Belinelli; dzimis 1986. gada 25. martā) ir itāļu basketbolists, spēlē uzbrūkošā aizsarga pozīcijā, Itālijas izlases dalībnieks. 2023. gadā pārstāv Itālijas klubu Boloņas "Virtus", kas spēlē arī Eirolīgā. Iepriekš 13 sezonas spēlējis Nacionālajā basketbola asociācijā (NBA), kļūdams par čempionu Sanantonio "Spurs" sastāvā 2014. gadā.